《晋冀纪行十四首 其八 羊肠坂》
元代·徐贲

盘盘羊肠坂，路如羊肠曲。盘曲不足论，峻陡苦踯躅。

上无树可援，下有石乱蹙。一步一嗟吁，何以措手足。

途人互相顾，屡见车折轴。少时徒耳闻，今日亲在目。

不经太行险，那识安居福。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。